Toy Story

She fillym aittys bioghit Americaanagh veih'n vlein 1995 eh Toy Story. Va'n fillym gientit ec Pixar Animation Studios da Walt Disney Pictures. V'eh ny chied obbyr 'sy chiartys lesh yn ennym cheddin, as she eshyn va'n chied ard-fillym va slane-vioghit lesh co-earrooder as y chied ard-fillym veih Pixar. V'eh stiurit lesh John Lasseter ('sy chied çheet-magh stiuree echey) as gientit ec Bonnie Arnold as Ralph Guggenheim, veih scaa-chloie va screeuit ec Joss Whedon, Andrew Stanton, Joel Cohen, as Alec Sokolow as skeeal liorish Lasseter, Stanton, Pete Docter, as Joe Ranft. Ta'n fillym goaill stiagh kiaull liorish Randy Newman, as she Steve Jobs as Edwin Catmull va ny gienteyderyn obbree. Ta'n fillym goaill stiagh gooyn Tom Hanks, Tim Allen, Don Rickles, Jim Varney, Wallace Shawn, John Ratzenberger, Annie Potts, R. Lee Ermey, John Morris, Laurie Metcalf, as Erik von Detten.

Ta'n fillym taghyrtyn ayns seihll raad ta ny gaihaghyn bioghey tra nagh vel deiney laaragh, as ta skeeal Toy Story jeeraghey er y vooinjerys eddyr babban guilley baa shenn-emshiragh lesh streng tayrnee ta enmyssit Woody as figgyr jantys doltey spoar, Buzz Lightyear, as eadolys girree er Woody noi Buzz tra haink er Buzz dy ve ny ghaih reih lesh nyn shellooder, Andy.

Ren rah Toy Story launshey kiartys yl-veanyn. Chur eh toshiaght rish tree filmyn eiyrtyssagh, goaill toshiaght rish Toy Story 2 (1999), y shagh-fillym Lightyear (2022), ram filmyn giare, as y kiarroo fillym plannit. Chammah's shen, va aa-skeaylley teateragh 3D ec y fillym ayns 2009 myr ayrn jeh taishbynys dooblit lesh y nah fillym.

Kianglaghyn magh










Ronney:Filmyn 1995 bioghit lesh co-earrooder
Ronney:Filmyn 1995
Ronney:Filmyn bioghit Americaanagh veih ny 1990yn
Ronney:Filmyn 3D bioghit
Ronney:Filmyn 3D Americaanagh
Ronney:Filmyn Americaanagh bioghit lesh co-earrooder
Ronney:Filmyn 'sy Vaarle
Ronney:Filmyn bioghit Pixar
Ronney:Filmyn bioghit Walt Disney Pictures
Ronney:Filmyn Americaanagh
Ronney:Filmyn fansee bioghit paitçhyn veih ny 1990yn
Ronney:Filmyn scoarit liorish Randy Newman